Renee Teppan

Renee Teppan (sündinud 26. septembril 1993 Tallinnas) on eesti võrkpallur. 2014. aastast mängib ta Eesti võrkpallikoondises ja hooaja 2023/24 teisest poolest Araabia Ühendemiraatide kõrgliiga klubis Dubai Al-Wasl VC. Pärnumaal kasvanuna, hakkas ta võrkpalliga tegelema 2002. aastal Pärnus Johannes Noormäe õpilasena. Pärnu võrkpalliklubi noortevõistkondadega osaleti omavanuste Eesti meistri- ja karikavõistlustel, mis korduvalt ka võideti. Aastatel 2008–2013 kuulus Renee Eesti noormeestekoondisse (sündinud 1993 ja hiljem), kelle treeneriteks olid Urmas Tali, Raul Reiter ja Toomas Jasmin. Koondise suurimaks saavutuseks oli 2013. aastal pääsu tagamine U21 MM-finaalturniirile, kus teeniti 20 meeskonna konkurentsis 17. koht. Ta osales 2011. aastal Mikk Markus Sihveriga U19 rannavõrkpalli maailmameistrivõistlustel Horvaatias, kus kvalifikatsioonist edasi ei pääsetud. 2012. aastal tuli ta Robert Tähega U20 vanuseklassis Eesti meistriks. Esmakordselt kutsuti Teppan Eesti võrkpallikoondisse 2014. aasta kevadel (varem oli ta kuulunud küll kandidaatide nimekirja, kuid lõppvalikusse polnud mahtunud). Ta debüütmäng oli sama aasta mais sõpruskohtumistes Valgevene võrkpallikoondisega. Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023). Samuti on ta võitnud kahel korral koondisega Euroopa liiga (2016 ja 2018) ning ühel korral teeninud pronksmedali (2021). 2018. aasta Euroopa Liiga turniiril valiti Renee kõige väärtuslikumaks mängijaks (MVP). Samuti on ta esindanud Eestit 2017. aastal Maailmaliiga kolmandas tugevusgrupis ja 2018. aasta Challenger Cupil. Teppan oli Pärnu võrkpalliklubis Johannes Noormäe kasvandik ning mängis klubis juba noorteklassides. Hooajal 2010/11 liitus ta esindusmeeskonnaga, kus ta mängis kaks hooaega. Meeskond sai ühe hõbe- ja pronksmedali Schenker Liigas, kaks kolmandat kohta Eesti meistrivõistlustel ja jõudis ühel korral Eesti karikavõistlustel finaali. Kui esimesed poolteist aastat tuli Reneel kanda varumängija rolli, siis teise hooaja (2011/12) teises pooles suutis ta mängida end meeskonna põhikoosseisu. Hooajaks 2012/13 vahetas ta klubi ja liitus Bigbank Tartuga, kus ta mängis järgnevad kaks hooaega. Esimesel hooajal oli Renee meeskonna põhimängija, kuid üheski osaletud sarjas medalimängu ei sekkutud. Teiseks hooajaks (2013/14) komplekteeriti meeskond eesmärgiga võita turniire ning muuhulgas liitus meeskonnaga Eesti võrkpallikoondise diagonaalründaja Argo Meresaar, kellega Renee läbi hooaja mänguaja pärast võitles. Klubi ootused olid õigustatud ning tuldi Eesti meistriks, samuti saadi teine koht Eesti karikavõistlustel ja Schenker Liigas. Hooajaks 2014/15 sõlmis Renee esimese välislepingu ning liitus Itaalia meistriliigaklubiga Altotevere, kus mängis ka Eesti võrkpallikoondise keskblokeerija Andri Aganits. Klubi lõpetas hooaja Itaalia meistriliigas viimasel kohal ning langes järgmiseks hooajaks esiliigasse. Renee oli meeskonnas teine diagonaalründaja ning mänguaega sai põhiliselt vahetusest sekkudes. Hooajaks 2015/16 vahetas ta klubi ning liitus Austria meistriliigaklubiga Hypo Tirol Innsbruck, kus ta mängis kaks hooaega. Esimesel hooajal CEV Meistrite liigas lõpetati alagrupp kolmandana ning play-offi ei pääsetud. Kesk-Euroopa (MEVZA) liigas saadi teine koht ning võideti Austria meistrivõistlused. Teisel hooajal (2016/17) liitus klubiga ka Eesti võrkpallikoondise nurgaründaja Martti Juhkami. CEV Meistrite liigas alagrupiturniirile ei pääsetud, misjärel jätkati aste madalamas Eurosarjas, CEV Cupil, kus langeti konkurentsist 1/16 finaalis. Taas saadi Kesk-Euroopa (MEVZA) liigas teine koht ning tuldi Austria meistriks. Renee sai mõlemal hooajal palju mänguaega ning oli üks meeskonna olulistest lülidest. Hooajaks 2017/18 vahetas ta klubi ning liitus Itaalia meistriliigaklubiga Trentino Volley. Itaalia meistriliiga oli üks maailma tugevamaid liigasid ning Trentino liiga esiotsa klubi, mis tegi ülemineku nii Eesti võrkpallile kui Reneele suureks saavutuseks. CEV Meistrite liigas saadi alagrupist kindlalt edasi, kuid jäädi pidama veerandfinaali ning final fouri ei pääsetud. Itaalia karikavõistlustel ja Itaalia meistriliigas jõuti poolfinaali, mis tähendab, et medalid jäid napilt võitmata. Renee palgati klubisse teiseks diagonaalründajaks ning peale mõne täismängu põhikoosseisus (kus ta tegi ka väga säravaid mänge) täitis ta vahetusmängija rolli. Hooajaks 2018/19 liitus ta eelneva hooaja Poola meistriga Belchatowi PGE Skra. Hooaja alguses võideti Poola superkarikas. Hooaja esimeses pooles osales Renee esimese eestlasest mängijana ka klubide MMil, kus meeskond ebaõnnestus ning oma alagrupis lõpetati viimasel kohal. Poola karikavõistlustel ja Poola meistrivõistlustel jõuti veerandfinaali (meistrivõistluste lõppkoht oli kuues). CEV Meistrite liigas jõuti poolfinaali, kus tuli tunnistada hilisema võitja, Lube Civitanova paremust. Renee alustas hooaega teise diagonaalründajana, saades platsil vähe mänguaega. Hooaja keskpaigas sai meeskonna põhidiagonaalründaja Mariusz Wlazly vigastada ning Renee sai oma võimaluse meeskonna põhikuuikus, mille ta realiseeris edukalt. Ta kandis põhimängija rolli kuni hooaja otsustavas faasis läks ta seljavigastus väga tõsiseks ja ta meeskonda selle tõttu maksimaalselt aidata enam ei saanud. Hooajaks 2019/20 sõlmis ta lepingu Prantsusmaa meistriliigaklubiga Poitiers Stade Poitevin. Hooaja alguses võitles Renee õlavigastusega, mistõttu langes kiiresti teiseks diagonaalründajaks ning mänguaega sai vähe. Hooaja keskel oli Poitiers teel Prantsusmaa meistriliiga play-offidesse ning Prantsusmaa karikavõistlustel oli tagatud koht final fouris, kuid veebruari keskel läks klubi tee Teppaniga lahku. Ta liitus meditsiinilise jokkerina Belgia meistriliigaklubiga Maaseiki Greenyard, kus oli meeskonnakaaslaseks taas Eesti võrkpallikoondise keskblokeerija Andri Aganits. Renee esindas klubi CEV Meistrite Liigas, kus veerandfinaali ei jõutud ja Belgia meistrivõistlustel, mis peatati koroonapandeemia tõttu. Hooaja lõppedes (märtsis) tunnistas Renee, et õlgavigastus on väga tõsine ning teda ootab ees pikem mängupaus. Hooajaks 2020/21 naasis ta Eestisse ning esindas pealinnaklubi Selver Tallinn. Hooaja esimestesse mängudesse sekkus ta õlavigastuse tõttu episoodiliselt, kuid peagi kandis juba meeskonnas põhidiagonaalründaja rolli. Võideti Eesti karikas ja Credit24 Meistriliiga; Eesti meistrivõistlustel saadi kolmas koht. Credit24 Meistriliigas valiti Renee liiga kõige väärtuslikumaks mängijaks. Hooajaks 2021/22 läks ta taas välismaale ning liitus Türgi meistriliigaklubiga Tokati Plevne. Hooaja alguses peetud Türgi karikavõistlustel alagrupist veerandfinaali ei pääsetud. Türgi meistriliigas oldi tagumises otsas, võideldes liigas püsimise pärast. Teppan oli küll üks meeskonna rünnakuliidritest, kuid otsustas vahetada klubi ning siirdus jaanuaris Kreeka meistriliigaklubisse Pireuse Olympiacos, kes hoidis kohalikus meistriliigas kolmandat kohta. Renee hakkas meeskonnas täitma põhidiagonaalründaja rolli ning hooaeg lõpetati Kreeka meistriliigas hõbemedaliga. Hooajal 2022/23 mängis ta Poola esiliigaklubis MKS Bedzin. Klubi jõudis Poola karikavõistlustel veerandfinaali. Poola esiliiga põhiturniir võideti, kuid play-off faasis kaotati lõpuks finaalseeria ning uueks hooajaks kohta Poola Plusliigas sellega ei tagatud. Samuti ei pikenenud selle tõttu Teppani leping uueks hooajaks. Ta jagas meeskonnas mänguaega läbi hooaja enam-vähem pooleks teise diagonaalründajaga. Kusjuures otsustavas hooaja viimases mängus lõi ta rusikaga vastu põrandat, mis tekitas luumurru. Hooaja 2023/24 eel Teppanil sobivat pakkumist välisliigadest ei olnud ning mõningase treeningperioodi jooksul Selver/TalTechi ja hiljem Pärnu VK juures, liitus ta hooaja esimeste mängude järel just viimasega. Teppan oli meeskonna üks liidrites, Eesti karikavõistlustel jäädi pidama poolfinaali ning Balti liigas hoiti veebruari alguses neljandat kohta, kui Teppan vahetas klubi ning siirdus taas välismaale. Ta uueks koduklubiks sai Araabia Ühendemiraatide kõrgliiga klubi Dubai Al-Wasl VC, kes hoidis sel hetkel liigas kolmandat kohta. Kesk-Euroopa (MEVZA) liiga 2015/16 Hypo Tirol Innsbruckiga 2016/17 Hypo Tirol Innsbruckiga Balti liiga 2010/11 Pärnu võrkpalliklubiga 2011/12 Pärnu võrkpalliklubiga 2013/14 Bigbank Tartuga 2020/21 Selver Tallinnaga Riikide meistrivõistlused 2010/11 Eesti meistrivõistlused Pärnu võrkpalliklubiga 2011/12 Eesti meistrivõistlused Pärnu võrkpalliklubiga 2013/14 Eesti meistrivõistlused Bigbank Tartuga 2015/16 Austria meistrivõistlused Hypo Tirol Innsbruckiga 2016/17 Austria meistrivõistlused Hypo Tirol Innsbruckiga 2020/21 Eesti meistrivõistlused Selver Tallinnaga 2021/22 Kreeka meistrivõistlused Pireuse Olympiacosega 2023/24 Araabia Ühendemiraatide meistrivõistlused VC Dubai Al-Wasliga Välismaa esiliigad 2022/23 Poola esiliiga MKS Bedziniga Riikide karikavõistlused 2010/11 Eesti karikavõistlused Pärnu võrkpalliklubiga 2013/14 Eesti karikavõistlused Bigbank Tartuga 2018/19 Poola superkarikas Belchatowi PGE Skraga 2020/21 Eesti karikavõistlused Selver Tallinnaga 2016 Euroopa Liiga 2018 Euroopa Liiga 2018 Challenger Cup 2021 Euroopa Liiga 2018 Euroopa Liiga kõige väärtuslikum mängija 2021 Credit24 Meistriliiga kõige väärtuslikum mängija Teppan alustas kooliteed Selja algkoolis, kust lahkus peale kolmanda klassi lõppu Pärnu Koidula Gümnaasiumisse, kus ta lõpetas põhikooli 2009. aastal. Edasi suundus ta õppima Audentese Spordigümnaasiumisse. Märt Roosna: Renee Teppan, ikka otse ja ausalt: ütlesin, et ma võin vait ka olla, aga arvan, et see pole kasulik Delfi, 21.11.2023. Eigo Kaljurand: Võrkpalliäss Renee Teppan siirdub mängima eksootilisse naftariiki Delfi, 04.02.2024. Teppan, Renee ESBL biograafia (vaadatud 22.11.2023). Renee Teppan Sporditulemused (vaadatud 22.11.2023). Poisid 93 Eesti Võrkpalli Liidu arhiiv. Eesti U-21 noormeeste võrkpallikoondis alistas viimases kohtumises Venetsueela ERR arhiiv, 31.08.2013. Men's FIVB Age Group WC SWATCH FIVB Youth (U19) World Championship Beach Volleyball Database (vaadatud 22.10.2023). Selgusid Eesti noorte meistrid rannavõrkpallis Delfi, 28.07.2012. Cretu teatas koondise laagris osalejate nimed ERR arhiiv, 21.04.2014. Avo Keel nimetas 21 võrkpallikoondise kandidaati ERR arhiiv, 06.12.2013. Eesti võrkpallikoondis kaotas Valgevenele ka teise mängu ERR arhiiv, 17.05.2014. Kõige väärtuslikum mängija Teppan: peame aru saama, et olemegi head ERR, 15.06.2018. Võidukas võrkpallikoondis saabub teisipäeval kodumaale ERR arhiiv, 19.06.2017. Võrkpallikoondis alustab Challenger Cupi Portugali vastu ERR, 19.06.2018. Enn Hallik: Võrkpallurid koondavad hooaja eel ridu Pärnu Postimees arhiiv, 05.08.2010. Enn Hallik: Võrkpallimeeskonna pink täienes brasiillasega Pärnu Postimees arhiiv, 01.09.2011. Võrkpallurid võitsid pronksi Pärnu Postimees arhiiv, 11.04.2012. Marii Kangur: Tartu võrkpallimeeskonna sponsoriotsingud kestavad Tartu Postimees arhiiv, 06.06.2012. Tartu võrkpallimeeskond ootab tulemuslikku hooaega ERR arhiiv, 02.10.2013. Teppan ja Aganits hakkavad mängima Itaalia kõrgliigas ERR arhiiv, 02.07.2014. Teppan hakkab konkureerima 32-aastase serblasega ERR arhiiv, 02.07.2014. Venno siirdub Türki, Teppan Venno asemele Austriasse ERR arhiiv, 27.07.2015. Oliver Venno karjäär jätkub Euroopa tippliigas ERR arhiiv, 02.06.2016. Teppani koduklubi pudenes Meistrite liigas konkurentsist ERR arhiiv, 26.01.2016. Teppan Kesk-Euroopa liigat ei võitnud, Vennolt Türgis kaks punkti ERR arhiiv, 14.03.2016. Renee Teppan viis üleplatsimehena Tiroli Austria meistriks ERR arhiiv, 24.04.2016. Teppani ja Juhkami klubi langes Meistrite liigast välja ERR arhiiv, 20.11.2016. Andres Toobali klubi pudenes eurosarjast ülipika kuldse geimi järel ERR arhiiv, 18.01.2017. Juhkami ja Teppani klubi kaotas jälle Kesk-Euroopa liiga finaali ERR arhiiv, 13.03.2017. Juhkami pommitas Innsbrucki Austria meistriks ERR arhiiv, 24.04.2017. Juhan Kilumets: Renee Teppan: nüüd on mul käsil mänguaasta ERR arhiiv, 12.01.2016. Renee Teppan sõlmis Eesti võrkpalliajaloo ühe märkimisväärsema lepingu ERR arhiiv, 05.07.2017. Teppan ja Trentino Meistrite liiga finaalturniirile ei pääsenud ERR arhiiv, 12.04.2018. Teppan ja Trentino kaotasid Itaalias poolfinaali otsustava mängu ERR arhiiv, 20.04.2018. Juhan Kilumets: Itaalias põhikoosseisu murdnud Teppan: läbi seina kogu aeg, igas trennis ERR arhiiv, 08.02.2017. Itaalia tippklubis mängiv Teppan otsib järgmiseks hooajaks uue tööandja ERR arhiiv, 14.03.2018. Renee Teppan sõlmis lepingu Poola meistriga ERR, 15.05.2018. Renee Teppan võitis Belchatowiga Poola superkarika ERR, 25.10.2018. Cretu ja Rikberg pidid klubide MM-il leppima neljanda kohaga ERR, 02.12.2018. Teppanilt 100 protsenti, aga Belchatowi medalijaht sai enneaegse lõpu Võrkpall24, 30.03.2019. Teppani klubi Meistrite liiga finaali ei jõudnud ERR, 11.04.2019. Video | Renee Teppan lõpetas aasta täismängu, võidu ja intervjuuga Võrkpall24, 29.12.2018. Renee Teppan loodab Hispaania spetsialisti abile ERR, 24.03.2019. Karl Rinaldo: Ametlik: Renee Teppani karjäär jätkubki Prantsusmaa kõrgliigas! Võrkpall24, 21.06.2019. Reijo Mälton: INTERVJUU | Belgiasse siirdunud Teppan: mul on hea meel, et sain Prantsusmaalt tulema Võrkpall24, 15.02.2020. Karl Rinaldo: Renee Teppan siirdub Poitiers’st Meistrite liiga klubisse[alaline kõdulink] Võrkpall24, 13.02.2020. Robert Täht ja Perugia jõudsid Meistrite liigas veerandfinaali ERR, 20.02.2020. Reijo Mälton: Belgias pandi hooajale punkt. Aganits: Eestisse me tulla ei saa Võrkpall24, 14.03.2020. Karl Rinaldo: Maaseikile tänulik olev Teppan võtab ette pikema mängupausi Võrkpall24, 16.03.2020. Koondislane Renee Teppan hakkab mängima Selveris ERR, 17.08.2020. Itaalia klubi huvi äratanud Teppan: praegu on Eestis jätkamine mõistlikum ERR, 15.12.2020. Tallinna Selver tuli üheksa-aastase vaheaja järel Eesti karikavõitjaks ERR, 22.12.2020. Credit24 Meistriliiga võitjaks krooniti pika vaheaja järel Selver! Eesti Võrkpalli Liit, 17.04.2021. Selver alistas viiegeimilises lahingus TalTechi ERR, 08.04.2021. Karl Juhkami: Selver kasseeris kullad sisse. Vollesõbrad närivad aga küüsi Postimees, 18.04.2021. Renee Teppani karjäär jätkub Türgis ERR, 27.06.2021. Reijo Mälton: Teppan aitas Tokati võidule, kuid karikavõistlustel langeti konkurentsist Võrkpall24, 04.10.2021. Karl Rinaldo: Teppan on siirdumas lumetormi kiuste uude koduklubisse Võrkpall24, 25.01.2022. Teppani ja Aganitsa hooajad lõppesid hõbedaselt, Täht võitleb pronksi eest ERR, 02.05.2022. Instagrami postitus MKS Będzin Instagram, 22.07.2022. Võrkpallurid välismaal: Karli Allik krooniti Soome karikavõitjaks ERR, 07.02.2023. Teppan sai Poola esiliigas hõbeda, Venno Aasia meistrivõistlustel pronksi ERR, 22.05.2023. Andres Vaher: Rusikaga vastu põrandat ja käsi kipsi! Renee Teppan tragikoomilisest vigastusest: „Sai veidi pahandust tehtud...“ Õhtuleht, 29.05.2023. Karl Juhkami: Koondise nurgakivide kriitiline seis: hooaeg algab, aga klubi pole Postimees, 02.10.2023. Andres Vaher: Miks eelistas Renee Teppan Pärnut Brasiilia kõrgliigale ja kuidas meelitati kuldne trio tagasi koju? Õhtuleht, 22.10.2023. "Kuldne geim" 150! Teppani palganumbrist, vastuolulisest uudisest ja võrukate kogukonnast Soundcloud, 06.02.2024. 2016 CEV DenizBank Volleyball Champions League - Men Statistics CEV (vaadatud 16.12.2023). 2017 CEV Volleyball Champions League - Men Statistics CEV (vaadatud 16.12.2023). 2017 CEV Volleyball Cup - Men Statistics CEV (vaadatud 16.12.2023). 2018 CEV Volleyball Champions League - Men Statistics CEV (vaadatud 16.12.2023). 2019 CEV Volleyball Champions League | Men Statistics CEV (vaadatud 16.12.2023). CEV Champions League Volley 2020 | Men Statistics CEV (vaadatud 16.12.2023). Men's U21 World Championship Turkey 2013 Statistics FIVB (vaadatud 06.02.2024). 2015 CEV Volleyball European Championship - Men Statistics CEV (vaadatud 06.02.2024). 2017 CEV Volleyball European Championship - Men Statistics CEV (vaadatud 06.02.2024). CEV EuroVolley 2019 | Men Statistics CEV (vaadatud 06.02.2024). CEV EuroVolley 2021 | Men Statistics CEV (vaadatud 06.02.2024). CEV EuroVolley 2023 | Men Statistics CEV (vaadatud 06.02.2024). Stuudios Euroopa tippmängija, aus ja otsekohene Renee Teppan Võrkpall24, 01.05.2019. Pärnumaal astub ellu 1073 põhikoolilõpetajat, kutseõppes lõpetas sel aastal 364 noort Pärnu Postimees, nr. 118, 20.06.2009. Renee Teppan Mängija profiil CEV kodulehel Renee Teppan 2021 koondis Eesti Võrkpalli Liidu kodulehel Teppan, Renee ESBL biograafia Renee Teppan Volleybox Renee Teppan tihedast graafikust: Ei ole meil jõule ega uut aastat Pärnu Postimees, 15. detsember 2017 Lugejate 22 küsimust | Renee Teppan: tunneme ka koondise sees, et tiitlivõistluse medalivõit muutub üha reaalsemaks eesmärgiks võrkpall24, 2. september 2018